Suvel iseloomustab Nashville'i suur kuumus. Meie jõudsime sinna parajasti siis, kui ilm püstitas kuumarekordeid. Aga 40 kraadi Celsiuse järgi on seal suvel üsna tavaline. Kuumus on seal kuiv ja soe tuul tekitab tunde, et midagi ei ole hingata. Muuseas, kui kohalike elustiilist rääkida, siis uurisime seal, et  kuidas on võimalik sellise ilmaga väljas sporti teha. Vastus osutus lihtsaks. Näiteks sörkjooksu tehakse varahommikul enne päikesetõusu ja päike tõuseb seal praegu kell 6. Nii panevadki sportlikud kohalikud neljaks hommikul äratuskella helisema ja lähevad jooksma.